**Önk/75-3/2021.**

**J e g y z ő k ö n y v**

Készült a Csongrád Városi Önkormányzat Képviselő-testületének **2021. augusztus 26-án** *(csütörtökön),* **09.00 órai**kezdettel megtartott **3.** (rendes) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Gyovai Gáspár alpolgármester, Bartókné Vincze Zsuzsanna, Laczkó Zsolt, Máté Attila, Murányi László, Nagypál Sándor, Dr. Somogyi Árpád képviselők, ***összesen 9-en,***

Dr. Juhász László jegyző, Dr. Barcsi Judit aljegyző, Kruppa István, a gazdálkodási iroda vezetője, Vinczéné Dudás Katalin, a Szociális és Lakásügyi Iroda vezetője.

Almási Mariann, az Oktatási, Művelődési, Vallási és Sport Bizottság nem képviselő tagja,

Dr. Szubally Brúnó, a Csongrádi Járási Hivatal vezetője, Kajtár István c.tű. alezredes, a Csongrádi Hivatásos Tűzoltóság parancsnoka

Mónusné Radvánszki Erika vezető védőnő, Komlósi Mihály, a Városellátó Intézmény vezetője, Kállainé Fodor Marianna, a Piroskavárosi Szociális és Rehabilitációs Foglalkoztató Nonprofit Kft. ügyvezetője, Gabnainé Nagy-Pál Fruzsina, a Csongrád Tv ügyvezetője, Serege Krisztina a Csongrád Tv munkatársa, Tóthné Fodor Zsuzsanna, az Óvodák Igazgatósága igazgatója, Tóth Irén az Egészségügyi és szociális Bizottság nem képviselő tagja és a Dr. Szarka Ödön Egyesített Egészségügyi és Szociális Intézmény igazgatója, Rostáné Hajdú Erzsébet, az Oktatási, Művelődési, Vallási és Sport Bizottság nem képviselő tagja,

Versegi Zoltán, a Csongrád Városi Vízilabda Sportegyesület elnöke, Ötvösné Szeri Erzsébet, Csongrád Város Tehetségekért Alapítvány kuratóriumának elnöke

Majzik Attila, a Délmagyarország c. újság tudósítója.

**Napirend előtt:**

1./ Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 9 tagja jelen van.

**2.** Bedő Tamás polgármester: A mai ülés napirendjét a kiküldött meghívó szerint, azzal a módosítással bocsátja szavazásra, hogy:

2

**- sürgősségi indítványt** tesza **20.** számú ***„Mars Magyarország Kft. és Csongrád Város Önkormányzat közötti telekhatárrendezés a csongrádi 0517/1 hrsz-ú ingatlan tekintetében”*** tárgyú előterjesztés megtárgyalására.

A Képviselő-testület egyhangúlag, vagyis 9 igen szavazattal elfogadja a sürgősségi indítványt.

**80/2021. (VIII. 26.) önkormányzati**

H a t á r o z a t

Csongrád Városi Önkormányzat Képviselő-testülete a **2021. augusztus 26-ai** ülésének napirendjét a következők szerint állapítja meg:

1. Tájékoztató a 2021. évi önkormányzati költségvetés I. félévi végrehajtásáról

2. Javaslat Csongrád Városi Önkormányzat Idősügyi koncepciójának megalkotására

3. Tájékoztatás a Csongrád Városi Vízilabda Sportegyesület által megvalósítható TAO program kapcsán

4. Javaslat: A települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II.21.) önkormányzati rendelet módosítására.

5. Javaslat a Csongrádi Kábítószerügyi Egyeztető Fórum megalakítására.

6. Javaslat Csongrád város védőnői körzeteinek megállapításáról szóló rendelet módosítására

7. Hozzájárulás, a Medicina Dentál Bt. feladat-ellátási szerződésének módosításához, adatváltozás miatt.

8. Javaslat az I. sz. fogászati körzet feladat – ellátási szerződésének módosítására

9. Tájékoztató a közalapítványok tevékenységéről

10. Beszámoló a csongrádi Települési Értéktár Bizottság tevékenységéről

11. Csongrád Tv Kft. alapító okirat módosítása

12. A közterületek rendeltetéstől eltérő célú használatának szabályairól és díjairól szóló 4/2014. (II.24.) önkormányzati rendelet módosítása.

3

13. „Csongrád Öregszőlők útjának felújítása” tárgyú, a Közbeszerzési törvény 115. § szerinti nyílt közbeszerzési eljárás eredményének és nyertesének megállapítására vonatkozó döntés.

14. A KÖTIVIZIG kérelme a csongrádi 0726/26 hrsz-ú ingatlan ingyenes tulajdonba adására

15. A Csongrád, Hársfa utca 65. 1. em. 6. szám alatti önkormányzati garzonlakás közérdekű lakássá minősítése és bérlőkijelölése

16. A 6640 Csongrád, Zöldkert u. 2. fsz. 2. szám alatti önkormányzati tulajdonú ingatlan közérdekű célra történő bérbeadása

17. Díszpolgári cím és „PRO URBE – CSONGRÁD” kitüntetés adományozására eseti bizottság létrehozása

18. Csongrád város vízi közműveinek 2022-2036. Gördülő Fejlesztési Terve jóváhagyása

19. Tájékoztatás a lejárt határidejű határozatok végrehajtásáról.

20. Mars Magyarország Kft. és Csongrád Város Önkormányzat közötti telekhatárrendezés a csongrádi 0517/1 hrsz-ú ingatlan tekintetében

* - -

Bedő Tamás: Murányi László képviselő úr jelezte, hogy napirend előtt kíván hozzászólni, „Köszönöm” címmel.

Murányi László: Csongrád város lakosságának a nevében megköszöni Diószegi Franciska és a Csongrádi Pedagógus Nyugdíjas Klub munkáját. Az ország harmadik legnagyobb Baba múzeuma itt található Csongrádon, de ez eddig rejtve volt. Olyan szerencsétlenül van ez a helyiség megépítve, hogy kívülről nem lehet tudni, hogy itt múzeum található. Egy kirakat azért kirakat, hogy kínáljanak valamit. Ezzel a múzeummal az a szégyenletes dolog történt, hogy valaki kiírt egy telefonszámot, és ha kíváncsi a bent lévő dolgokra, akkor egyeztessen időpontot és ki fogják nyitni az épületet. Ez szégyen. Nyugdíjas Pedagógus Klub önkéntesen megszervezte a nyári szezon alatt a kiállítás nyitva tartását. Megköszöni a Nyugdíjas Pedagógus Klub munkáját. Már nem az első ilyen munkájuk volt, ünnepekkor mindig feldíszítik a várost, még ha van olyan személy is, aki ellopja a munkájukat.

Bedő Tamás: Ő is megköszöni a Nyugdíjas Pedagógus Klub munkáját.

4

**1. Tájékoztató a 2021. évi önkormányzati költségvetés I. félévi végrehajtásáról**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, az anyag tartalmazza az önkormányzat által fenntartott intézmények beszámolóit is. Az elmúlt félévben nem olyan sokat találkozott egymással a Képviselő-testület, közben a veszélyhelyzetben a polgármesterek kaptak felhatalmazást az ügyek bonyolítására. Elmondja, hogy Polgármester úr minden fontosabb dologról tájékoztatta a testületet.

Polgármesteri Hivatal munkavégzése itt is, mint legtöbb helyen home office-ban történt, de vannak olyan dolgok, amelyeket nem lehet otthonról megoldani. Bizottsági ülésen egy dolog merült fel, amire választ kértek, a régi Platán ABC megvásárlásáról. Erről Jegyző úr részletesen beszámolt, mint ahogyan korábban Polgármester úr is megtette. Véleménye szerint nagyon helyesen megvásárolta az önkormányzat ezt az üzlethelységet és már irányítottan a város javára egy olyan üzlethálózatot hoznak ide, aminek mindenki örülni fog. Ezzel kapcsolatban sok kérdés merült fel. Vitát okozott az ülésen, hogy az ott dolgozó öt ember végkielégítését is a város vállalta magára. Olyan ígéretet kapott a város, hogy az a bizonyos üzletlánc egy bizonyos időn belül kifizeti ezt az összeget is, tehát a várost nem éri anyagi kár. Ha ez megtörténik, akkor egy értékes üzletlánccal lesz gazdagabb a város, ami a lakosság javát fogja szolgálni.

A bizottság 5 igen, 0 nem szavazat és 0 tartózkodás (1 képviselő nem szavazott) mellett elfogadásra javasolja az előterjesztést.

Dr. Somogyi Árpád az egészségügyi és szociális bizottság elnöke elmondja, hogy a járványhelyzet ellenére örömmel tapasztalták, hogy az iparűzési adóbevételek szépen teljesültek. Vannak olyan területei a költségvetési részeknek, amelyek még nem teljesültek, de reméli, hogy az év vége felé ezek is realizálódnak fognak és az, amivel terveztek biztosítani fogja a város ez évi biztonságos működését. Egy speciális helyzet merült fel az elmúlt félévben olyan kiadásokkal, amelyekkel a tavalyi évben még nem tudtak számolni. Reméli, hogy a következő fél évben nem lesznek ilyen plusz kiadások. A bizottság egyhangúlag elfogadásra javasolj a beterjesztett tájékoztatót.

Bartókné Vincze Zsuzsanna az oktatási, művelődési, sport és vallási bizottság elnöke elmondja, hogy kitűnik a tájékoztatóból, hogy a bevételek, kiadások időarányosan teljesültek bizonyos adónemektől eltekintve. A bizottság egyhangúlag elfogadásra javasolja a beterjesztett tájékoztató elfogadását.

**Kérdések, vélemények:**

Bartókné Vincze Zsuzsanna: Az idegenforgalmi adóval kapcsolatban megkérdezi, hogy ennek technikai oka van, - bevallási időszak második félévre esik, - hogy ez ennyire aránytalanul teljesült?

5

Hiszen 76 ezer Ft folyt be belőle összesen, viszont az anyag tartalmazza, hogy szálláshely szolgáltatásra éppen 6 új jelentkező kért engedélyt. Ha ez ennyire nem lenne jövedelmező üzletág, akkor nem gondolná azt, hogy ilyen sokan jelentkeznének új szálláshely szolgálgatásra.

Bedő Tamás: Technikai jellegű részben, valószínű, hogy korábbi bevallás érkezett be, tekintve, hogy most jelenleg az idegenforgalmi adót nem kell beszedni a szálláshely szolgáltatóknak, csak bevallást kell készíteni és állami kompenzáció fog megérkezni. A városnak az idegenforgalmi adó döntően június 30 utáni időszakban fog megérkezni, amikor már ténylegesen látják az összeget. Az biztos, hogy a korábbi tapasztalatok alapján az első félévben 10-15 %-ban teljesül az idegenforgalmi adó.

Nagypál Sándor: Ő nem szavazott bizottsági ülésen. Érdekesnek tartotta, hogy minden intézmény a maga módja szerint megírta a beszámolót, ott voltak a bizottsági ülésen. A bizottság napirend szerint nem tárgyalta az anyagot, mivel a polgármester nem volt ott, majd elhalasztotta az ülés végére a beszámolót, mikor már az összes intézményvezető elment. Megdöbbentőnek tartotta, hogy dicsérő szavakat mondott Murányi László a város „kincséről”. Ezt ő is támogatja, ha ebbe változás van, de az anyagban le van írva, hogy ügyeleti rendszerben három fő látogatta meg a „kincseket”. Annak idején ajánlott egy jó helyet ezeknek a kincseknek, ez nem került volna ennyibe. Lehet, hogy oda se ment volna megnézni senki sem, de ide sem jön senki sem.

Le van írva ebben az anyagban, hogy a koronavírusban hány csongrádi személy hunyt el. Eddig ezt ő sem tudta, ledöbbentő az adat. Közel 100 személy hunyt el. Felhívja a figyelmét minden csongrádi lakosnak, aki nem oltatta be magát, hogy minél előbb oltassa be magát. Más menekvés nincs ettől a vírustól.

Bedő Tamás: 90 éves személyt köszöntött születésnapja alkalmából, ezért nem tudott részt venni a bizottsági ülés elején. Ezeket a kérdéseket az intézményvezetőik is meg tudták volna válaszolni. A polgármester nem tud az intézményvezetők nevében nyilatkozni. Az anyag tartalmazza, hogy igazolt COVID-19-ben fertőzött 909 fő volt, vélhetően jóval több volt ennél. Elhunyt 51 fő, ebbe mindenkit beleszámoltak, akik a haláluk időpontjában beazonosítottak a vírussal. 2021. évben 546 fő és elhunyt 27 fő.

Példás Csongrád átoltottsága. Az egyik országgyűlési képviselő lekérte a védettségi igazolványok számát. Csongrádon közel 10.600 védettségi igazolvány van a kb. 16.000-es lakosságszámból. Értelemszerűen a 0-12 éves korosztályra ez nem igaz, mivel ott még nem azonosítják ezt a betegséget rendszerszerűen. Bőven 67% felett vannak a felnőtt lakosság tekintetében. Ez tette lehetővé, hogy ilyen csongrádi programsorozat volt a nyáron. Arra kéri a lakosságot, hogy aki csak tudja az oltást vegye fel. Valamilyen ösztönzőrendszert a saját intézményein belül erre ki fog még találni. Nagyon eltérő egyes intézményekben a dolgozók átoltottsága.

Murányi László: A rendtartásuk szerint minden bizottsági ülésen azzal kezdi az ülést, hogy az illetékes előterjesztőt megkérdezi, hogy van-e kiegészíteni valója. Utána az anyag ott van mindenki előtt, bárki kérdezhet.

6

A polgármester jelenléte nem szükségszerű. Az más dolog, hogy a polgármester minden bizottsági ülésen szinte ott van. Megjegyzi, hogy a bizottsági ülés kezdetétől ott volt a két alpolgármester, akik szintén autentikusak a válaszok megadásában. Ott voltak az intézmények vezetőik is, a kérdéseket bármikor fel lehetett volna tenni. Ebben nem volt semmilyen szabálytalanság sem.

*További kérdés, vélemény nem hangzott el.*

Bedő Tamás: A határozati javaslat tartalmazza, hogy egyben megköszönik az intézmények dolgozóinak, vezetőinek a vírushelyzetben tanúsított munkát és helytállást, hiszen mindenki számára nehéz volt az elmúlt félév. Reméli, hogy ennél már csak könnyebb lesz a következő időben.

Szavazásra bocsátja a beterjesztett ***határozati javaslatot***.

A Képviselő-testület egyhangúlag, vagyis 9 igen szavazat mellett – minősített többséggel – a következő határozatot hozza:

**81/2021. (VIII.26.) önkormányzati**

Pü/36-2/2021.

H a t á r o z a t

Csongrád Városi Önkormányzat Képviselő-testülete megtárgyalta a 2021. évi önkormányzati költségvetési terv 2021. I. félévi végrehajtásáról szóló tájékoztatót és azt az előterjesztésben foglaltak szerint tudomásul veszi.

A Képviselő-testület köszönetét fejezi ki a járványhelyzet ideje alatt végzett tevékenységükért az önkormányzat irányítása alá tartozó valamennyi intézmény és gazdasági társaság dolgozójának a felelősségteljes, áldozatkész, odaadó tevékenységükért.

Erről jegyzőkönyvi kivonaton értesítést kap:

1. A Képviselő-testület tagjai
2. Bedő Tamás polgármester
3. Dr. Juhász László jegyző
4. A Polgármesteri Hivatal irodái
5. Gazdálkodási Iroda és általa:
6. Intézmények, önkormányzati tulajdonú Kft-k, Kht.

Bedő Tamás polgármester szavazásra bocsátja a beterjesztett ***rendelet-tervezet*** elfogadását.

A Képviselő-testület egyhangúlag, vagyis 9 igen szavazat mellett a következő rendeletét alkotja meg:

7

**17/2021. (VIII.30.) önkormányzati**

Pü/36-2/2021.

**R e n d e l e t**

Csongrád Városi Önkormányzat Képviselő-testülete megalkotja a 17/2021. (VIII. 30.) önkormányzati rendeletét ***„A Csongrád Városi Önkormányzat 2021. évi költségvetéséről és annak végrehajtásáról, a költségvetési gazdálkodás vitelének szabályairól”*** szóló 5/2021. (II.11.) önkormányzati rendelet módosításáról.

Erről jegyzőkönyvi kivonaton értesítést kap:

1. A Képviselő-testület tagjai
2. Dr. Juhász László jegyző
3. Gazdálkodási Iroda és általa:
4. Intézmények, önkormányzati tulajdonú Kft-k, Kht.

* - -

**2. Javaslat Csongrád Városi Önkormányzat Idősügyi koncepciójának megalkotására.**

**Bizottsági vélemények:**

Dr. Somogyi Árpád az egészségügyi és szociális bizottság elnöke elmondja, hogy ez az anyag nagyon jól lett előkészítve, mint korösszetétel, mint jövedelmi szinten, mint olyan szervezetek tekintetében, akik az idősek életében szerepet játszanak. Maga az anyag az Európai Unió által elfogadott 65 év feletti kort minősíti időskornak. A járás tekintetében a Dél-Alföldön belül is Csongrád települése az időskorúak számát tekintve, igen magas. Ez pozitív adat, mivel azt jelenti, hogy az öregedés által egyre nagyobb életkort élnek meg az emberek. Az anyag azt is tartalmazza, hogy a születések és halálozások arányából adódóan, Csongrád fokozatosan öregszik. A koncepció alapján azt lehet mondani, hogy egy lineáris vonal mentén történik.

Az elmúlt egy év a halálozási adatokban nem csak Csongrádon, de országos és világ tekintetében is beleszólt. A bizottság köszönetét fejezte ki a koncepció összeállítójának, hogy olyan magas szintű alapdokumentumot adtak a város kezébe, amivel az elkövetkező években dolgozni tudnak. Polgármester úr elmondta bizottsági ülésen, hogy három járás volt, ahol kisebb volt a kitelepülők aránya, mint a betelepülőké és ezek között ott van Csongrád járása is. Reméli, hogy ez a tendencia tovább fog tartani és az a fogyás, ami jellemzi a várost, az lassulni fog és át fog pozitív irányba fordulni. A bizottság egyhangúlag elfogadásra javasolj a koncepciót.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a koncepciót. 2009-ben döntött az akkori kormány úgy, hogy 2034-ig határozta meg a nemzeti startégiát, amelyet öt évente felül kell vizsgálni. Demográfia.

8

Tisztában kell lenni azzal, hogy ebben az országban továbbra sem szűnt meg a főváros, és a megyeszékhely dominanciája. A nagyvárosok „elviszik” az embereket. 2006-ban és 2007-ben végbement a területi integrációs szakképzés, ami végig söpört Csongrád megyében is. Végig a megye összes városában, ahol szakképzés volt megtörténtek a tájékoztatások utána nagy csend lett. Szegeden megépült milliárdos nagyságban nem csak egy intézmény, ahol mindent tanítanak, hanem egy kollégium. Sehol nem történtek meg azok a fejlesztések, amelyeket 2006-ban ígértek. Csongrádi Szakképzési Intézmény létezik, de nem tudja azt, hogy meddig fog megmaradni, mivel pedagógusok még lesznek, de gyerek nem lesz, akiket tanítani lehetne. A 15 és 64 éveseknél nézzék meg ezt a drasztikus fogyást a táblázatban. Erre nagyon oda kell figyelni. A duális képzéssel helyi kötődéssel ide lehetne kötni a fiatalokat. Az önkormányzat nagyon helyesen előszerződéssel próbálja a városban marasztalnia a fiatalokat. A demográfiai táblázat sokatmondó, az elmúlt öt év alatt feleződött a létszám.

*Kérdés, vélemény nem hangzott el.*

Bedő Tamás: A bizottsági ülésen elhangzott a vezető védőnőtől, hogy 150 születés várható Csongrádon, ez tavaly 133 volt. Előterjesztői módosításba kéri elfogadni, hogy a határozati javaslatban a felelős, polgármester szerepeljen, név nélkül.

Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 9 igen szavazattal a következő határozatot hozza:

**82/2021. (VIII.26.) önkormányzati**

Szo/962-74/2021

H a t á r o z a t

Csongrád Városi Önkormányzat Képviselő-testülete megtárgyalta a „*Javaslat Csongrád Városi Önkormányzat Idősügyi koncepciójának megalkotására*” című előterjesztést és az alábbi döntést hozta:

1. A Képviselő-testület a melléklet szerinti koncepciót elfogadja.
2. Felkéri a polgármestert, hogy az Idősügyi koncepciót ötévente vizsgálja felül.

Határidő: 2026. augusztus 31.

Felelős: polgármester

1. Csongrád Városi Önkormányzat Képviselő-testülete köszönetét fejezi ki az idősellátás területén dolgozó szakemberek magas színvonalú áldozatos munkájáért.

9

Erről jegyzőkönyvi kivonaton értesítést kap:

1. Képviselő-testület tagjai
2. Szociális és Lakásügyi Iroda
3. Irattár

* - -

**3. Tájékoztató a Csongrád Városi Vízilabda Sportegyesület által megvalósítható TAO program kapcsán**

Bedő Tamás: Most arról fognak dönteni, hogy folytassák tovább, vagy ne. Ha a Képviselő-testület a mai ülésen azt mondja, hogy igen folytassák, akkor a jövő héten várhatóan a közbeszerzési kiírás megjelenik. Az első nyers közbeszerzési kiírást már összeállították, de még néhány tételt, főleg a műszaki kérdéseket még egyeztetni kell és után még van feladata a Vízilabda Egyesületnek is.

**Bizottsági vélemények:**

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy nagyon részletesen taglalja ez az anyag ezt a hosszúra nyúlt történetet. Az előzményeket ismerve elmondhatják, hogy utolsó esélyként jövő év június 30-ig egy nagyon szűk keretből talán még sikerül megvalósítani a medencét, természetesen nem az eredeti műszaki tartalommal. Reméli, hogy ezzel a műszaki tartalommal egy alapot tudnak teremteni, ebből induljanak ki, amelyre aztán a későbbiekben majd pályázatok segítségével tovább bővíthető lesz és idővel a fedést is sikerülni fog megoldani. A bizottság egyhangúlag elfogadásra javasolja a beterjesztett határozati javaslatot.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság 5 igen, 1 nem szavazat és 0 tartózkodás mellett elfogadásra javasolja a beterjesztett határozati javaslatot.

Egy-egy ilyen létesítmény felépítésétől város egy város. Ezek mind szellemi értékek pl. uszoda, könyvtár, bíróság. Tudja, hogy bonyolult ez a dolog, de ezt meg kell csinálni, ebben egységesen kell dönteni.

*Kérdés, vélemény nem hangzott el.*

Bedő Tamás: Folyamatos az egyeztetés az Egyesület és az Önkormányzat között. Ami most idekerült, az egy egyeztetett álláspont. Mindkét fél azt szeretné, ha egy korszerű méreteiben a FINA szabályainak teljes mértékben megfelelő vízilabda medence kerülni kialakításra egy későbbi fedéssel.

Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 9 igen szavazat mellett – minősített többséggel - a következő határozat hozza:

10

**83/2021. (VIII.26.) önkormányzati**

FJL/404-3/2021.

H a t á r o z a t

A Képviselő-testület megtárgyalta a „*Tájékoztatás a Csongrád Városi Vízilabda Sportegyesület által megvalósítható TAO program kapcsán”* című előterjesztéstés az alábbi határozatot hozza:

A Képviselő-testület az előterjesztésben szereplők alapján a program folytatásáról dönt, a fedés nélküli vízilabda medence TAO támogatásban való megvalósítása érdekében szükséges feladatok elvégzésében az önkormányzat az egyesülettel továbbra is együttműködik.

Fenntartja a korábban meghozott döntéseit és az egyesülettel kötött Együttműködési megállapodásban foglaltakat.

Támogatja a közbeszerzési eljárás megindítását, valamint annak eredményéről és a programmódosítási kérelem elbírálásáról tájékoztatást kér.

A határozatról értesítést kap:

1. Képviselő-testület tagjai
2. Fejlesztési-és üzemeltetési iroda
3. Csongrád Városi Vízilabda Sportegyesület

* - -

**4. Javaslat: A települési támogatás megállapításának, kifizetésének, folyósításának, valamint felhasználásának ellenőrzéséről szóló 10/2020. (II.21.) önkormányzat rendelet módosítására.**

Bedő Tamás: Az előterjesztés lényege, hogy 2022. január 1-től azon 75 év feletti lakosoknál, akinek az egy főre eső jövedelme nem éri el a 128.255,- Ft-ot havonta, ők egész évben igényelhetik, az egyszeri 10.000,- Ft-os juttatást, amelyet az önkormányzat biztosít. Az előterjesztésben pontosan szerepelnek az összegek. Közel 800 olyan személy van, aki ebbe a kategóriába esik.

**Bizottsági vélemények:**

Dr. Somogyi Árpád az egészségügyi és szociális bizottság elnöke elmondja, hogy a bizottság egyhangúlag elfogadásra javasolja a rendelet módosítását. Ha házastársakról van szó, akkor természetesen mindkét személy igénybe veheti, illetve ezt a támogatást kérni kell, nem jár automatikusan és az év bármelyik szakában meg lehet igényelni. Az előterjesztés azt is tartalmazza, hogy ez éves szinten 8.000.000,- Ft önkormányzati költségvetési támogatást különítettek el.

11

Murányi László a városgazdasági, ügyrendi és összeférhetetlenségi bizottság elmondja, hogy itt két rendelet szinkronba hozásáról van szó. Csak azok a személyek lehetnek ebben érintettek, akiknek csongrádi bejelentett lakcíme van, vagy már két éve csongrádi tartózkodási hellyel rendelkezik, életvitel szerűen Csongrádon él. A bizottság egyhangúlag elfogadásra javasolja a beterjesztett rendelet.

*Kérdés, vélemény nem hangzott el.*

Bedő Tamás: Szavazásra bocsátja beterjesztett rendelet-tervezet elfogadását.

A Képviselő-testület egyhangúlag, vagyis 9 igen szavazat mellett – minősített többséggel – a következő rendeletét alkotja meg:

**18/2021. (VIII.30.) önkormányzati**

Szo/6-8/2021.

R e n d e l e t

Csongrád Városi Önkormányzat Képviselő-testülete megalkotja a 18/2021. (VIII. 30.) önkormányzati rendeletét ***„****.****A települési támogatás megállapításának, kifizetésének, folyósításának, valamint felhasználásának ellenőrzéséről”*** szóló 10/2020.(II.21.) önkormányzati rendelet módosításáról

Erről jegyzőkönyvi kivonaton értesítést kap:

1. A Képviselő-testület tagjai

2. Dr. Juhász László jegyző

1. Szociális és Lakásügyi Iroda és általa:
2. érintettek

* - -

**5. Javaslat a Csongrádi Kábítószerügyi Egyeztető Fórum megalakítására**

Bedő Tamás: Csongrád-Csanád Megyei Önkormányzat kezdeményezésére jönnek létre a különböző települési KEF-ek. Ez megyei szinten is meg fog alakulni, az önkormányzat a megye munkáját segíti. Erre a feladatra pénzügyi támogatást is fognak kapni a Megyei Önkormányzattól.

**Bizottsági vélemények:**

Dr. Somogyi Árpád az egészségügyi és szociális bizottság elnöke elmondja, hogy egy megyei kezdeményezéshez fognak csatlakozni. Bizottsági ülésen felmerült, hogy Csongrád városa ebben a tekintetben milyen mértékben érintett illetve mi lehet a kitörési pont ezen probléma megoldásában. Többféle vélemény elhangzott. Ha az előterjesztést elolvassák, abban látható, hogy elég széles kört felölelő fórumról van szó. Ennek van pozitív és negatív hozadéka is.

12

Az oktatási intézmények, rendvédelmi szervek, egészségügyi intézmények, civil szervezetek vezetőit illetve delegáltjait várják ebbe a fórumba. Maga ez az egész szervezet annyit fog érni, amennyi munka és lehetőség bele lesz rakva. Itt van a városban a probléma. Vannak feladatok, mind megyei szinten, mind helyi szinten. Sokat kell ezen dolgozni, hogy jó legyen. A bizottság egyhangúlag elfogadásra javasolja a beterjesztett határozati javaslat elfogadását.

Bartókné Vincze Zsuzsanna az oktatási, művelődési, vallási és sport bizottság elnöke elmondja, hogy a bizottságon elhangzott, hogy nagyon fontos az, hogy ez az egyeztető fórum ne csak ennek a 14 szervezet delegáltjának a zártkörű megbeszélése legyen, hanem nyissanak az érintett fiatalság felé és főként a prevencióra helyezzék a hangsúlyt. Elhangzott az is, hogy remélhetően pályázati lehetőségeken plusz pont lesz és esetleg maga a fórum is pályázóként szerepelhet a későbbiekben. A bizottság egyhangúlag támogatja a fórum megalakulását.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslat elfogadását.

Nem tudja azt, hogy ebből lesz-e valami. Tulajdonképpen Csongrád-Csanád Megyei Önkormányzat nyert egy nagy pályázatot, nem tudja az összeget, de nekik ezt el kell költeni. Pár ember fizetést kap a pályázatból, aki ezzel fog foglalkozni. Utána évente csinálnak ebből egy dokumentumot, a pénzt felveszik érte. Nem gondolja azt, hogy ennek lenne bármi eredménye is. Gondoljanak arra, amikor a Budapesti Főkapitányság jelentkezet egy hasonló témával és vállalták, hogy különböző településekre el fognak jönni. Megnyertek egy nagyobb összeget és ebből kábítószer ellenes előadásokat tartottak. Utána az volt, hogy Csongrád is „szálljon” bele, de végül nem foglalkoztak ezzel. Fenntartásai vannak az üggyel kapcsolatban. Tudja azt, hogy a megye négy nagy városát már bevonták, egyedül csak Csongrád és Hódmezővásárhely nem volt benne, most belekerült a város. Jó lett volna megtudni azt, hogy konkrétan mennyi pénzt nyert erre a megye, mire számíthat a város. Nem kaptak erre a választ.

*Kérdés, vélemény nem hangzott el.*

Bedő Tamás: Szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 9 igen szavazat mellett a következő határozatot hozza:

**84/2021. (VIII.26.) önkormányzati**

Szo/914-17/2021.

Ha t á r o z a t

13

Csongrád Városi Önkormányzat Képviselő-testülete a „Javaslat a Csongrádi Kábítószerügyi Egyeztető Fórum megalakítására.” című előterjesztést megtárgyalta, és az alábbi döntést hozta:

A Képviselő- testület egyetért a Csongrádi Kábítószerügyi Egyeztető Fórum létrehozásával, és felhatalmazza a polgármestert a szervezet megalakítása és működése érdekében szükséges intézkedések megtételére.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1. Csongrád Város Polgármestere
2. Szociális és Lakásügyi Iroda
3. A Képviselő-testület tagjai
4. Irattár

- - -

**6. Javaslat Csongrád város védőnői körzeteinek megállapításáról szóló rendelet módosítására.**

Dr. Juhász László: Kiosztásra került egy helyesbítő táblázat. Az eredeti előterjesztés táblázatából kimaradt a 2020 évi adatok. Ezek pótlásra kerültek és a honlapon is javításra került.

**Bizottsági vélemények:**

Dr. Somogyi Árpád az egészségügyi és szociális bizottság elnöke elmondja, a bizottság 5 igen szavazattal támogatta az előterjesztést. A városban működő védőnői szolgálatnak meg van határozva, hogy egy-egy személynek a munkaidejéből hány %-ot, milyen feladatra kell fordítania. Az ellenőrzés során felmerült, hogy vannak olyan kolléganők, akik arányaiban bizonyos területen többet dolgoznak a törvényi előíráshoz képest és ennek megfelelően próbálták a számokat úgy alakítani, hogy az mindenkinek megfeleljen. Közben egy új oktatási intézmény, a Diána Fegyvertechnikai Technikum lépett be a rendszerbe, amit az új rendelet-tervezet is tartalmaz. A feladatok és források olyan arányban kerültek elosztásra, ami folyamatában változhat, de a törvényi előírásnak megfelel. Az anyag még azt is tartalmazza, hogy Csongrád védőnői hálózata nem csak Csongrád, hanem Tömörkény és Felgyő települések védőnői feladatait is ellátja. A munkaerővel próbálnak úgy gazdálkodni, hogy a finanszírozás és a munkaerőkeret felhasználás is megfeleljen a törvényi előírásoknak.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság 6 igen szavazattal, egyhangúlag támogatja a napirendet.

14

A Széchenyi Általános Iskolától kb. 150 m-re van egy tanya, ahová beköltözött egy gyermekes család, a gyerekek a Széchenyi iskolába járnak, mégsem oda, hanem a III. számú körzetbe vannak besorolva, ezen esetleg a későbbiekben kellene módosítani.

Bedő Tamás polgármester szavazásra bocsátja a rendelet-tervezetet.

A képviselő-testület egyhangúlag, 9 igen szavazattal megalkotja következő rendeletét.

**19/2021. (VIII. 30.) önkormányzati**

Ref/74-1/2021.

**R e n d e l e t**

Csongrád Városi Önkormányzat Képviselő-testülete megalkotja a ***19/2021.(VIII. 30.) önkormányzati rendeletét*** a ***Csongrád város védőnői körzeteinek megállapításáról*** szóló 17/2018.(VI. 29.) önkormányzati rendelet módosításáról.

Erről jegyzőkönyvi kivonaton értesítést kap:

1. a képviselő-testület tagjai
2. Tóth Irén egészségügyi referens

* - -

**7. Hozzájárulás a Medicina Dentál Bt. feladat-ellátási szerződésének módosításához, adatváltozás miatt.**

**Bizottsági vélemények:**

Nagypál Sándor az egészségügyi és szociális bizottság tagja – az elnök távollétében – elmondja, hogy a bizottság egyhangúlag, 5 igen szavazattal elfogadásra javasolja a szerződés módosítását.

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag támogatja az előterjesztést.

Bedő Tamás polgármester szavazásra bocsátja a szerződés módosítást.

A képviselő-testület egyhangúlag, 8 igen szavazattal megalkotja következő rendeletét.

**85/2021. (VIII. 26.) önkormányzati**

Ref/8-2/2021.

**H a t á r o z a t**

Csongrád Városi Önkormányzat Képviselő-testülete megtárgyalta a *„Hozzájárulás a Medicina Dentál Bt. feladat - ellátási szerződésének módosításához, adatváltozás miatt”* tárgyú előterjesztést és az alábbi döntést hozza:

15

1. a.) Csongrád Városi Önkormányzat Képviselő-testülete hozzájárulását adja a Medicina Dentál Bt.-vel 2017.02.15.-én aláírt feladat - ellátási szerződés módosításához, az előterjesztés melléklete szerinti tartalommal. Felhatalmazza a polgármestert a II. sz. fogorvosi praxis működtetésére vonatkozó, módosított feladat-ellátási szerződés aláírására.

b.) Csongrád Városi Önkormányzat Képviselő-testülete felkéri a Medicina Dentál Bt. ügyvezetőjét a módosított feladat - ellátási szerződés Csongrád - Csanád Megyei Kormányhivatal Népegészségügyi Osztályára történő benyújtására, a működési engedély, valamint a Nemzeti Egészségbiztosítási Alapkezelő felé, a finanszírozási szerződés módosítása érdekében.

Felelős: Bedő Tamás polgármester

Dr. Ponczné Dr Varga Dorina

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Dr. Ponczné Dr. Varga Dorina
3. Szociális és Egészségügyi iroda

* - -

**8. Javaslat az 1. sz. fogászati körzet feladat – ellátási szerződésének módosítására.**

**Bizottsági vélemények:**

Nagypál Sándor az egészségügyi és szociális bizottság tagja – az elnök távollétében – elmondja, hogy a bizottság egyhangúlag, 5 igen szavazattal elfogadásra javasolja a határozati javaslatot.

Murányi László a városgazdasági, ügyrendi és összeférhetetlenségi bizottság elnöke közli, hogy a bizottság 6 igen szavazattal, egyhangúlag támogatja az előterjesztést. Nagyon örül annak, hogy a Dr. Horváth Vanda csongrádi származású fogorvos, és Csongrádon szeretne dolgozni.

Bedő Tamás polgármester szavazásra bocsátja a határozati javaslatot.

A képviselő-testület egyhangúlag, 8 igen szavazattal megalkotja következő rendeletét.

16

**86/2021. (VIII. 26.)önkormányzati**

Ref/73-3/2021.

**H a t á r o z a t**

Csongrád Városi Önkormányzat Képviselő-testülete megtárgyalta a „Javaslat az I. sz. fogászati körzet feladat - ellátási szerződésének módosítására” tárgyú előterjesztést és az alábbi döntést hozza:

1. Csongrád Városi Önkormányzat Képviselő-testülete hozzájárul az I. sz. fogászati körzetben megvalósuló feladatellátáshoz az előterjesztés melléklete szerinti tartalommal, elfogadja az I. sz. fogászati körzet ellátását biztosító feladat-ellátási szerződés módosítását.
2. A Képviselő-testület felhatalmazza a polgármestert az előterjesztés mellékletét képező módosított feladat-ellátási szerződés aláírására. Felkéri a Kft-t, hogy az aláírt módosított feladat-ellátási szerződést haladéktalanul nyújtsa be a Csongrád-Csanád Megyei Kormányhivatal Népegészségügyi Osztályára a működési engedély módosításához, valamint a Nemzeti Egészségbiztosítási Alapkezelő részére a finanszírozási szerződés módosítása érdekében.

Felelős: Bedő Tamás polgármester

Dr. Horváth Vanda Medenta Kft. ügyvezető

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Dr. Horváth Vanda ügyvezető fogorvos
3. Egészségügyi referens

**9. Tájékoztató az alapítványok tevékenységéről**

Bedő Tamás polgármester: A tájékoztató a város két alapítványáról (Csongrád Város a Tehetségekért Alapítvány és Csongrád Város Képzőművészetéért Alapítvány) szól.

**Bizottsági vélemények:**

Bartókné Vincze Zsuzsanna az oktatási, művelődési, sport és vallási bizottság elnöke elmondja, hogy bizottsági ülésen is képviselte magát mindkét kuratórium elnöke. Két, jól gazdálkodó alapítványról van szó, akik a rendelkezésükre álló, nem túl bőséges keretet igyekeztek jól beosztani. Köszönetét fejezi ki a kuratórium tagjainak, illetve elnökeinek az önként vállalt munkáért és további sok sikert kíván nekik. A bizottság 5 igen szavazattal elfogadta a beszámolót.

17

Murányi László a városgazdasági, ügyrendi és összeférhetetlenségi bizottság elnöke elmondta, hogy a bizottság egyhangúlag, 6 igen szavazattal támogatta az anyagot.

Kifogásolja, hogy a város megvárta, hogy a Servátiusz által megalkotott életfa szobor alól elkorhadjon a tartófa, amit évekig úgy látott a közönség. A felújítását különböző engedélyeztetések után lehet elvégezni. A Törökék adják hozzá az anyagot.

Most, az idegenforgalom közepén levették a talapzatról, holott már semmi sem sürgette a rendbetételét, meg lehetett volna várni ezzel a nyári szezon végét, akkor az idelátogatók meg tudták volna nézni. Ez már megint egy szervezetlen dolog volt. Akik vállalták a javítását, azok is ráértek volna később is megcsinálni.

Bedő Tamás: A Képzőművészetért Alapítvány vállalta, hogy az összegyűlt pénzügyi kerete terhére az anyagköltséget állja. Köszönetét fejezi ki azoknak, akik a munkálatokat kizárólag az itt tartózkodás költségének fedezetéért elvégezték. Végre ez az alkotás megújításra kerülhetett.

Bedő Tamás polgármester szavazásra bocsátja a határozati javaslatot.

A képviselő-testület egyhangúlag, 8 igen szavazattal megalkotja következő rendeletét.

**87/2021.(VIII. 26.) önkormányzati**

Ref/72-1/2021.

**H a t á r o z a t**

Csongrád Városi Önkormányzat Képviselő-testülete megtárgyalta és támogatja a *„Tájékoztató az alapítványok tevékenységéről”* című előterjesztést és az alábbi döntést hozta:

A Képviselő-testület megköszöni mindkét alapítvány vezetőinek és tagjainak a munkáját, egyben kéri, hogy a Csongrád Város a Tehetségekért Alapítvány céljainak megfelelően, továbbra is támogassa a tehetséges, de nehéz anyagi körülmények között élő gyermekeket tanulmányaikban, a Csongrád Város Képzőművészetért Alapítvány továbbra is fejtse ki tevékenységét a csongrádi képzőművészet fejlődéséért.

Erről jegyzőkönyvi kivonaton értesítést kapnak:

1. Képviselő-testület tagjai
2. Kulturális Referens és általa
3. Közalapítványok elnökei

- - -

**10. Beszámoló a Csongrádi Településtár Értéktár Bizottság tevékenységéről**

**Bizottsági vélemények:**

Bartókné Vincze Zsuzsanna az oktatási, művelődési, sport és vallási bizottság elnöke elmondja, hogy a bizottság egyhangúlag támogatja a beszámolót. Elismerésüket fejezik ki az Értéktár Bizottságnak az aktív működéséért.

18

Attól függetlenül, hogy az elmúlt évben túl sok felterjesztés nem érkezett hozzájuk, ez azért nem azt jelenti, hogy tétlenkedtek volna. Pályáztak és ennek eredményeként sikeresen össze fognak tudni állítani egy kisebb kiadványt, készül egy kis film, illetve egy mobil applikáció, amely a város értékeit mutatja be. Ezúton is köszönetét szeretné kifejezni a bizottság tagjainak a végzett tevékenységükért.

Murányi László a városgazdasági, ügyrendi és összeférhetetlenségi bizottság elnöke: Ujszászi Róbert megszállott vezetésével, Georgiádes Ildikó alaposságával végzik a munkájukat. Ujszászi Róbert évekig a Magyar Nemzeti Múzeumban, illetve a pénzverdében dolgozott, talán még mindig tevékenykedik ott. Ez azt jelenti, hogy egy hétből néhány napot Budapesten, az országos központban tölt. Numizmatikus végzettségű, érmekkel foglalkozik. A neve, szakértelme országhatárokon is túlhaladt. Csongrádon lakik, a Szegedi Móra Ferenc Múzeumnak a dolgozója és onnan irányítják Budapestre. Ő igazán ismeri Csongrád történetét.

Kifogásolja, hogy a Csongrádon fellelt anyagokat központosítják és megyeiként kezelik, vagy szegediként. Néhány csongrádi érték a Szegedi Értéktárba van beemelve. A Tiszavirágzást 3-4 évvel ezelőtt tették be az értéktárba, miután egy kecskeméti ember szólt, hogy miért nem teszi be Csongrád az értéktárába. Végül ez megtörtént, de átkerült Szegedre. A bizottság egyhangúlag, 6 igen szavazattal támogatta az előterjesztést.

Bedő Tamás polgármester szavazásra bocsátja a határozati javaslatot.

A képviselő-testület egyhangúlag, 8 igen szavazattal megalkotja következő rendeletét.

**88/2021.(VIII. 26.) önkormányzati**

Ref/71-1/2021.

**H a t á r o z a t**

Csongrád Városi Önkormányzat Képviselő-testülete megtárgyalta a *„Beszámoló a Csongrádi Települési Értéktár Bizottság munkájáról ”* című előterjesztést és az alábbi döntést hozta:

A Képviselő-testület a Csongrádi Települési Értéktár Bizottság beszámolóját megtárgyalta és azt elfogadja. A Képviselő-testület köszönetét fejezi ki a Bizottság eddig végzett munkájáért, további tevékenységéhez sok sikert kíván.

Határidő: folyamatos

Felelős: Cseri Gábor alpolgármester

Erről jegyzőkönyvi kivonaton értesítést kap:

1. Képviselő-testület tagjai
2. Kulturális referens
3. Cseri Gábor alpolgármester és általa:

az érintettek

- - -

19

**11. Csongrád Tv Kft. alapító okiratának módosítása**

Bedő Tamás polgármester kéri az ülés előtt kiosztásra került határozati javaslattal elfogadni az előterjesztést. A napirend lényege, hogy a jelenlegi ügyvezető mellett, egy másik aláírót is meg kell nevezni.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag, 6 igen szavazattal támogatja az előterjesztést.

Nagypál Sándor: Ha a TV áttelepül az Erzsébet u. 25. szám alá, a leltározást tartsák meg. Valamikor a bizottsággal tartottak leltárt a művelődési központban, de azóta sok átadás-átvétel történt. Egyben indítványozza, hogy a valamikor alpolgármester úr vezetésével megalakított rádió stúdiót is leltározzák fel, mert oda több millió forintot érő érték lett beruházva. A televízió viszi-e a kazettákat az új székhelyre, mert azokért is sok mFt-ot fizetett a város.

Bedő Tamás: Nem változtatnak székhelyet, új telephelyként lesz bejegyezve. Ez azért van, mert a Tv működéséhez több engedély is ki van állítva, pl. sugárzás engedély és székhelyváltozásnál új eljárást kellene indítani.

Cseri Gábor: A leltározást valóban meg kell tenni, erre sort fognak keríteni szeptember első két hetében a televízió vezetőségével.

Bedő Tamás: Amikor Donka Ferencné átadta Nagypál Fruzsinának a vezetői pozíciót, történt egy alapos leltározás.

Szavazásra bocsátja a határozati javaslatot.

A képviselő-testület egyhangúlag, 8 igen szavazattal a következő határozatot hozza:

**89/2021.(VIII. 26.) önkormányzati**

FJL/377-3/2021

**H a t á r o z a t**

Csongrád Városi Önkormányzat Képviselő-testülete megtárgyalta „Csongrád Tv Kft. alapító okirat módosítása” című előterjesztést és az alábbi döntést hozza:

1. A Képviselő testület a Csongrád Televízió Kft. telephelyeként a Csongrád, Erzsébet utca 25. szám alatti ingatlant kijelöli.
2. A Képviselő-testület képviseletre jogosult más munkavállalónak kinevezi Serege Krisztinát. Képviseleti joga önálló és határozatlan idejű.

A Képviselő-testület felhatalmazza Gabnainé Nagy-Pál Fruzsina ügyvezetőt a fenti pontok szerint módosított egységes szerkezetű alapító okirat aláírására és felkéri, hogy a módosításokat az illetékes cégbíróságon, a cégjegyzékben vezettesse át.

20

Határidő: azonnal

Felelős: Bedő Tamás polgármester,

Gabnainé Nagy-Pál Fruzsina ügyvezető

Erről jegyzőkönyvi kivonaton értesítést kap:

* + - 1. A Képviselő-testület tagjai
      2. Csongrád Város Polgármestere

1. Fejlesztési és Üzemeltetési iroda és általa
2. érintettek

**12. A közterületek rendeltetéstől eltérő célú használatának szabályairól és díjairól szóló 4/2014. (II.24.) önkormányzati rendelet módosítása**

Laczkó Zsolt képviselő, mint előterjesztő a következőket adja elő: Tudomása szerint a javaslata kiverte a biztosítékot a gazdasági bizottságon. Egy kicsit erősre sikerült. Radikális volt, mint ahogyan hozzá szokott állni a dolgokhoz, de Önök összemosták a tollfelvásárló ügyét, pl. a hamburgeressel, a kitelepült Centrum söröző létesítményével. Szerinte egy mobil dolog nem vonható össze egy fix árusító hellyel, ami már ott áll évek óta. A bizottsági ülésen Nagypál Sándor foglalkozott az üggyel, őt nem a megoldás érdekelte, csak az, hogy mennyi büntetést fizetett a tollfelvásárlást tiltó táblák kihelyezéséért. Ezt többször megkérdezte, más, érdembeli dolgot nem vetett fel a bizottsági ülésen.

Módosítani szeretné a javaslatát: A most beterjesztett javaslatot egy Csongrád megyei faluban hozott döntés mintájára készítette, ami ott működik is. Új javaslatát egy Békés megyei mintára teszi meg, amely a következők szerint szól: „A hangos reklámmal, vagy szignálással egybekötött mozgóbolti, vagy mozgóárusítás esetén” lehessen ezt a javaslatot kezelni, rendszeresíteni.

Bedő Tamás: Ha ez a javaslat, akkor az egész rendelet-tervezetet újjá kellene írni, ezért indítványozza, hogy inkább hozzák vissza egy rendkívüli, vagy a szeptemberi ülésre, mert ez gyökeresen megváltoztatja az egész előterjesztést. A rendeletet újra kell fogalmazni.

Laczkó Zsolt: Békés megyében 2016. óta alkalmazzák ezt és működik. Tehát ez csak a hangosan árusítókra vonatkozna.

Bedő Tamás: Jelenleg több csongrádi vállalkozónak is van mozgóárusításra engedélye, ami alapján napi 40 eFt-ot kellene, hogy fizessenek, többek között az említett vállalkozások is. Ezért kell pontosítani, hogy mire fog vonatkozni. Nyilván, hogy a tollfelvásárlásra irányul ez a képviselői szándék.

Gyovai Gáspár: Vannak olyan engedélyek kiadva, amelyek mozgóárusra vonatkoznak. Ebben a formában azért sem tudja támogatni, mert van mozgó húsboltos is, aki pl. Bokroson alapszolgáltatást nyújt, vagy karácsonyi időszakban a halárús.

21

A rendelet két részre vonatkozik: egyrészről a hanghatásra találna megoldást. A városba cirkusz is szokott jönni, akik hanghatással reklámozzák magukat. Ezeket a tevékenységeket nem szeretné korlátozni.

Nagypál Sándor: Úgy gondolja, hogy Csongrád Város Önkormányzatánál jól működik a mutyi, a hírszerzés.

Szó szerint a következő hangzott el: „Én ugyan a Délvilágból szereztem tudomást, kétszer is foglalkozott a Délvilág vele, még fotót is láttam. Én tényleg feltettem azt a kérdést képviselő társam, hogy mennyi bírságot fizetett a képviselő társam azért, hogy kihelyezte a táblákat. Nincs kihelyezve, le van szedve mind. Megkérdeztem a Gyovai képviselő társamat a bizottsági ülésen, hogy Bokroson volt-e kihelyezve. Annak is utána jártam és megkérdeztem, mivel említette a húst árusító mozgó árust. Nem kellett messzire menni, a vejemet kérdeztem meg, mivel tudom, hogy több faluba jár, fizet érte, Csongrádnak is huszonvalahány ezer forintot fizet, mert kétszer, háromszor megjelenik, azt sem tudom, hogy hol. Minden településen fizetni kell. Azt javasolom, hogy dolgozzák át még egyszer ezt az anyagot. Ne most döntsünk benne, de azt továbbra is kérdezem a jegyző úrtól, mert az aljegyző asszonytól is megkérdeztem a bizottsági ülésen, hogy mennyi bírságot fizetett a képviselő úr, hogy feltette a táblákat. Le vannak szerelve a táblák. Úgy tudom, hogy még nincs leszerelve a tábla, még van tábla fenn. Esetleg az újságíró urat odavezetem, ahol van fenn tábla, mivel le volt fotózva, hogy szereli lefelé a táblákat. Neki csak ennyi a megjegyzése. Ne tegyenek különbséget képviselő, vagy nem képviselő között. Ha nem kért engedélyt, hogy kirakja a táblákat, akkor igenis bírságolják meg. A tollfelvásárló meg működhet, mert ő valamelyik nap is látta a Széchenyi úton, az egyik kihalt háznál vitték a tollpárnát kifelé. Nem hallotta, hogy hangosan hirdetett volna. A Szuperinfóban mindig meg szokott jelenni és fel lehet hívni telefonon és odamegy. Nincs már akkorra tollüzlet. A rendőrség véleménye is kellene ehhez az anyaghoz, hogy valóban volt-e ilyen bűncselekményre utaló nyom, hogy a tollfelvásárló követte el.”

Bedő Tamás: Majd Laczkó képviselő úr eldönti, hogy ezt így visszavonja-e, vagy visszahozzuk szeptemberben. Megnéztük, akinek e rendelet alapján 40 eFt/nap összeget kellene fizetni, az húsz csongrádi vállalkozás. A jelenlegi érvényes szabályozás szerint ez napi 500 Ft. Tudjuk miről van szó, a sajtó is nagyon érdeklődik a téma iránt, de csak olyan rendeletet szeretne elfogadni, ami közelít a valósághoz, a Békés megyei példához, ami már nem fogja korlátozni a már ilyen engedéllyel Csongrádon működő vállalkozásokat és nem szűkíti a csongrádi lakosság szolgáltatáshoz való hozzáférését.

Murányi László: A bizottsági ülésen is elhangzott, hogy ha egységesre veszik a szabályozást, hogyan fogják korlátozni a különböző árusokat. Az nem személy ellen indult. Nagypál Sándor képviselő társa hozzászólásához annyit kíván hozzáfűzni, hogy éppen összetalálkozott a folyosón a képviselő társával, aki megkérdezte, hogy mi történt az ülésen. Mint képviselőnek, jogában áll minden jegyzőkönyvet elolvasni. A képviselő úr elolvasta a bizottsági jegyzőkönyvet.

22

Egy képviselőnek bármelyik ülésen jogában áll részt venni. Nem történt más, mint az, hogy a Laczkó képviselő ezzel a lehetőségével élt. Előtte őt felhívta a leíróból a Renáta, és megkérdezte tőle, hogy ilyenkor mi a teendő. Ha kérdés van, a jegyző úrhoz kell fordulni, majd az megmondja, amit ő is mondott, hogy ez jogában áll a képviselőnek. Ezt azért mondta el, hogy nehogy az legyen, hogy ő róla ezt és azt beszéltek és azt meg gyorsan visszamondja a Zsoltinak. Ami ott elhangzott, azt olvasta el. Egyébként hajlik arra, amit a polgármester úr mondott, szerinte is szűkítsék le azt a kört.

Nagypál Sándor: A „Mutyi hírforrást” továbbra is fenntartja. A bizottsági ülésről készült jegyzőkönyvből szeretne kapni és megnézni, hogy ezeket a szavakat megtalálja-e benne.

Laczkó Zsolt: Visszavonja az előterjesztését, de kéri a Jegyző Urat, hogy „normálisan” dolgozzák ki ezt a témát, mert van rá több példa is az országban. Lehet, hogy ott a képviselő-testület egy kicsit rugalmasabb azokkal, akik folyamatosan ott árulnak, de ezt a hangos árusítást el kellene már felejteni.

Bedő Tamás: Nem hiszi, hogy a testület, vagy a hivatal rugalmasságával van a baj, de ha valakinek egyoldalúan nagyon sérti az érdekeit és el kezdi feljelenteni azokat, akik nincsenek annyira szem előtt, akkor folyamatosan meg kell büntetni őket. Ezt szeretnék elkerülni. A mostani javaslata már közelít afelé, ami betartható, a célját eléri és a lakossági igény sem fog sérülni, mert a következő kifogás az lesz, hogy miért nem jöhetnek tollat felvásárolni.

Dr. Juhász László: Ha az a kérdés, hogy egyes képviselőnek mihez van jogosultsága a testületi, bizottsági jegyzőkönyvek tekintetében, elmondhatja, hogy minden bizottsági ülésen részt vehet minden képviselő, aki nem tagja a bizottságnak, szavazati jog nélkül. Ebben az esetben Laczkó képviselő úr kikérte a bizottsági ülés jegyzőkönyvét, aminek eleget kell tenni és megkapta a napirendre vonatkozó jegyzőkönyvi kivonatot. Bármelyik képviselő, bármikor beletekinthet a jegyzőkönyvbe és kivonatot kérhet belőle.

Nagypál Sándor: Nem azt a kérdést tette fel, amire válaszolt a jegyző úr. Azt kérdezte, hogy megbírságolták-e a Laczkó Zsoltot a tábla kihelyezésért, vagy nem.

Dr. Juhász László: A jogszabályok szerint a képviselő úr fel volt szólítva, hogy távolítsa el a kihelyezett feliratot a közlekedési táblákról. Az eljárás menete, hogy először felszólítják, amennyiben nem tesz ennek eleget, az arra jogosult közlekedési hatóság bírságolhatja meg az érintett személyt. Ez a közlekedési hatóság a Járási Hivatal. Felszólítottuk, egyrészt a táblák tekintetében, mint üzemeltető a Városellátó Intézmény, másrészt a Magyar Közút.

Tudomása szerint a táblák leszedésre kerültek, ezért a közlekedési hatósághoz, akinek hatásköre van a bírságot kiszabni, nem került át az ügy.

23

Nagypál Sándor képviselő szót kér.

Bedő Tamás: Már nem tud szót adni Nagypál Sándor képviselő úrnak, ha nem ért egyet a jegyző úr válaszával, interpellációs időszakban interpellálhat.

Indítványozza, hogy a szeptemberi ülésre, átdolgozva hozzák vissza az előterjesztést, most leveszik napirendről.

A képviselő-testület egyhangúlag, a következő határozatot hozza:

**90/2021.(VIII. 26.) önkormányzati**

Önk/99-1/2021

**H a t á r o z a t**

Csongrád Városi Önkormányzat Képviselő-testülete „a közterületek rendeltetéstől eltérő célú használatának szabályairól és díjairól szóló 4/2014. (II.24.) önkormányzati rendelet módosítása” tárgyú előterjesztést **leveszi napirendjéről.**

Felkéri a Jegyzőt, hogy az ülésen elhangzottak szerint dolgozza át a rendeletet és terjessze be a képviselő-testület 2021. szeptember 30-ai ülésére.

Határidő: 2021.09.30.

Felelős: Dr. Juhász László jegyző

Erről jegyzőkönyvi kivonaton értesítést kap:

1. a képviselő-testület tagjai
2. Dr. Juhász László jegyző

* - -

**13. Csongrád „Öregszőlők útjának felújítása” tárgyú, a Közbeszerzési törvény 115. § szerinti nyílt közbeszerzési eljárás eredményének és nyertesének megállapítására vonatkozó döntés**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke: Csongrád város lakossága örömmel fogja tapasztalni, hogy végre elkészül az útszélesítés. A bizottság egyhangúlag, 6 igen szavazattal támogatja az előterjesztést.

Bedő Tamás: Ennek feltétele, hogy a pályázat nyerjen, amely már be van nyújtva, az értékelése folyamatban van. Ezzel azt érik el, hogy ha megérkezik a támogató döntés, akár már az idén megkezdődhet a kivitelezés.

Szavazásra bocsátja a beterjesztett határozati javaslatot.

24

A képviselő-testület egyhangúlag, 7 igen szavazattal a következő határozatot hozza:

**91/2021.(VIII. 26.) önkormányzati**

FJL/93-21/2021

**H a t á r o z a t**

Csongrád Városi Önkormányzat Képviselő-testülete megtárgyalta a „*Csongrád Öregszőlők útjának felújítása*” tárgyú, a Közbeszerzési törvény 115. § szerinti nyílt közbeszerzési *eljárás eredményének és nyertesének megállapítására vonatkozó döntésről***”** című előterjesztéstés az alábbi határozatot hozza:

A Bírálóbizottság tájékoztatása alapján a tárgybeli közbeszerzési eljárás eredményesen lezajlott. A Bírálóbizottság javaslata alapján az eljárás nyertese az alábbi ajánlattevő:

Ajánlattevő neve**: ÚT-ÉP-KER 97** **Kft.**

Ajánlattevő székhelye: 1077 Budapest, Izabella u. 27/A. fszt. 3.

Ajánlati ár: nettó 176.036.200,- Ft + Áfa, azaz bruttó 223.565.974,- Ft.

Műszaki segítségnyújtás - rendelkezésre állási idő: 12 óra

Vállalt jótállási idő: 45 hónap

A Csongrád Városi Önkormányzat, mint ajánlatkérő, a döntésnek megfelelően a közbeszerzési eljárás eredményeként létrejövő vállalkozási szerződést az **ÚT-ÉP-KER 97 Kft**-vel fogja megkötni az ajánlati kötöttség időtartama alatt.

Határidő a vállalkozási szerződés aláírására: 2021. október 25.,de legkésőbb az eljárás eredményéről szóló értesítés (azaz az Összegezés) kiküldésétől számított 60 napon belül.

A szerződés finanszírozása az Önkormányzat által támogatás igénylési céllal benyújtásra került, az új közös agrárpolitikát megelőző átmeneti időszakra vonatkozó VP6-7.2.1.1-21 Külterületi helyi közutak fejlesztési pályázati program keretén belül 95%-ban vissza nem térítendő támogatásból és önkormányzati önerőből történik, utófinanszírozással. A Kbt. 135.§ (12) bekezdése alapján, jelen közbeszerzési eljárás eredményeként megkötésre kerülő vállalkozási szerződés akkor lép hatályba, amikor az Önkormányzat, mint Megrendelő (ajánlatkérő), a pályázatra vonatkozó támogatói döntést megkapta és erről a körülményről a Vállalkozót (nyertes ajánlattevőt) írásban tájékoztatta (feltételes közbeszerzés).

A fentiek alapján a képviselő-testület felhatalmazza a polgármestert a vállalkozási szerződés megkötésére.

Határidő: 2021. október 25.

Felelős: Bedő Tamás polgármester

25

Erről jegyzőkönyvi kivonaton értesítést kap:

1. Képviselő-testületi tagok
2. Fejlesztési és Üzemeltetési Iroda és általa:
3. Gazdálkodási Iroda
4. ÚT-ÉP-KER 97 Kft. 1077 Budapest, Izabella u. 27/A. fszt. 3.
5. Inter-Theta Bt., 6640 Csongrád, Kis-Tisza u. 2.

- - -

**14. A KÖTIVIZIG kérelme a csongrádi 0726/26 hrsz-ú ingatlan ingyenes tulajdonba adására**

**Bizottsági vélemény:**

Murányi László a városgazdasági, ügyrendi és összeférhetetlenségi bizottság elnöke közli, hogy a bizottság egyhangúlag támogatta az előterjesztést, de ő felvetette, hogy ezért cserébe nem tudnának valamit kérni? Nem feltétlenül pénzre gondol, esetleg valamilyen tárgyiasult formában kompenzálást. Néhány évvel ezelőtt interpellált az ügyben, hogy kérjék vissza Szentestől a Tisza híd csongrádi részét. Kevesen tudják, de a hídfeljáró környéke – 8-10 ha – Szentes tulajdona. Nem hoz nekik különösebb hasznot, de ragaszkodnak hozzá.

Bedő Tamás: Ha ezzel tudják azt segíteni, hogy egy szivattyútelep működjön, az ott lévő gazdák erről tudjanak öntözni, akkor támogassák.

Murányi László: Mindenki tudja, hogy a Körös-torok most is fogy. Az a bizonyos kövezés a part túlsó oldalán befolyásolta a Tisza homoklerakását. A sarkantyút elbontották, ami hiba volt.

Bedő Tamás: Vízügyi beruházásokba nem nagyon tud beleszólni az önkormányzat. Partvédelem gyanánt készítették el. Ennek indokoltságát vannak, akik firtatják. A városoldali tiszta ügy, hiszen elég közel volt a gáthoz, de a mi kedvünkért nem fogják visszabontani. Javasolja, hogy adják ingyenes használatba a KÖTIVIZIG-nek, mert van egy másik módszer is, a tulajdonba vétel, vagy kisajátítás, hiszen öntöző műhöz van szükség a területre. Nem gondolja, hogy eddig el kellene jutni. Egyébként jó velük a kapcsolat, mind a KÖTIVIZIG-gel, mind az ATIVIZIG-gel. Nagyon sok egyeztetésük van: többek között napirendre vették a homokpad vándorlását, mert felülről fogy, alulról épül és lassan a torkolattal szemben lesz a legtöbb homok.

Szavazásra bocsátja a beterjesztett határozati javaslatot.

A képviselő-testület egyhangúlag, 7 igen szavazattal a következő határozatot hozza:

26

**92/2021.(VIII. 26.) önkormányzati**

FJL/562-2/2021.

**H a t á r o z a t**

Csongrád Városi Önkormányzat Képviselő testülete megtárgyalta „A KÖTIVIZIG kérelme a csongrádi 0726/26 hrsz-ú ingatlan ingyenes tulajdonba adására” tárgyú előterjesztést, és az alábbi határozatot hozza:

1. A Képviselő-testület a hatékonyabb közfeladat ellátása érdekében egyetért a csongrádi 0726/26 hrsz-ú önkormányzati tulajdonú külterületi ingatlan Közép-Tisza-Vidéki Vízügyi Igazgatóság (6000 Szolnok, Boldog Sándor István krt. 4.) részére történő térítésmentes tulajdonba adásával.
2. A Képviselő-testület felhatalmazza a polgármestert a tulajdonba adással kapcsolatos intézkedések megtételére, és az erre vonatkozó szerződés aláírására.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Képviselő-testület tagjai
2. Fejlesztési és Üzemeltetési Iroda és általa
3. KÖTIVIZIG, Szolnok

* - -

**15. A Csongrád, Hársfa u. 65. 1. em. 6. szám alatti önkormányzati garzonlakás közérdekű lakássá minősítése és bérlőkijelölés.**

Bedő Tamás polgármester: Egy olyan ingatlanról van szó, amelyre már hosszú ideje nem érkezett pályázat. A helyi református közösség kérésére egy városba érkező református lelkész részére lenne bérbe adva közérdekből.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke: a bizottság egyhangúlag támogatja az előterjesztést. Költségelvű lakásért járó díjat fog fizetni a bérlő.

Bedő Tamás szavazásra bocsátja a beterjesztett határozati javaslatot.

A képviselő-testület egyhangúlag, 7 igen szavazattal a következő határozatot hozza:

27

**93/2021.(VIII. 26.) önkormányzati**

FJL/214-4/2021.

**H a t á r o z a t**

Csongrád Városi Önkormányzat Képviselő testülete megtárgyalta „A Csongrád, Hársfa utca 65. 1. em. 6. szám alatti önkormányzati garzonlakás közérdekű lakássá minősítése és bérlőkijelölése” tárgyú előterjesztést, és az alábbi döntést hozza:

A Képviselő-testület a 6640 Csongrád, Hársfa utca 65. 1. em. 6. szám alatti lakást közérdekű bérlakássá nyilvánítja, és 2021.szeptember 1-től kezdődően a város területén végzett közérdekű tevékenysége időtartamára, a helyi lakásrendeletben foglalt lakbérfizetési kötelezettség mellett, pályázat nélkül, bérbe adja a városba érkező református lelkész, Turucz Imola részére.

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. az érintettek

* - -

**16. A Csongrád, Zöldkert u. 2. fsz. 2. szám alatti önkormányzati tulajdonú ingatlan közérdekű célra történő bérbeadása**

Bedő Tamás polgármester: Még nincs meg a közérdekű bérlő, de ez egy igényesen felújított ingatlan, szeretnék a városban munkát vállaló, magasan képzett szakember részére kiadni.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke: a bizottság egyhangúlag elfogadásra javasolja az előterjesztést.

Bedő Tamás szavazásra bocsátja a beterjesztett határozati javaslatot.

A képviselő-testület egyhangúlag, 7 igen szavazattal a következő határozatot hozza:

**94/2021.(VIII. 26.) önkormányzati**

Szo/167-6/2021.

**H a t á r o z a t**

Csongrád Városi Önkormányzat Képviselő testülete megtárgyalta „A Csongrád, Zöldkert u. 2. fsz.2 sz. alatti önkormányzati tulajdonú ingatlan közérdekű célra történő bérbeadása” tárgyú előterjesztést, és az alábbi döntést hozza:

28

A Képviselő testület a „Lakások és helyiségek bérletéről és elidegenítéséről 23/2015. (X.27.) önkormányzati rendelet 13. § (2) bekezdése szerinti jogkörében eljárva, a 6640 Csongrád, Zöldkert u. 2. fsz.2. szám alatti lakást közérdekű bérlakássá minősíti.

A Képviselő-testület felkéri a polgármestert a lakáspályázat kihirdetése érdekében.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési, Vagyongazdálkodási és Üzemeltetési Iroda
3. Szociális és Lakásügyi Iroda

* - -

**17. Díszpolgári cím és „PRO URBE – CSONGRÁD” kitüntetés adományozására eseti bizottság létrehozása**

Bedő Tamás polgármester: A bizottság vezetője a polgármester, két tagjának javasolja Gyovai Gáspárt és Murányi Lászlót.

**Bizottsági vélemények:**

Laczkó Zsolt az oktatási, művelődési, sport és vallási bizottság tagja - az elnök távollétében - elmondja, hogy a bizottság egyhangúlag, 5 igen szavazattal támogatta az előterjesztést.

Nagypál Sándor az egészségügyi és szociális bizottság tagja – az elnök távollétében – közli, hogy a bizottság egyhangúlag támogatta az előterjesztést.

Murányi László a városgazdasági, ügyrendi és összeférhetetlenségi bizottság elnöke: a bizottság egyhangúlag támogatja a napirendet.

Bedő Tamás szavazásra bocsátja a beterjesztett határozati javaslatot.

A képviselő-testület egyhangúlag, 7 igen szavazattal a következő határozatot hozza:

**95/2021.(VIII. 26.) önkormányzati**

Önk/96 -2/2021.

Önk/40-3/2021.

**H a t á r o z a t**

Csongrád Városi Önkormányzat Képviselő-testülete a „Csongrád város díszpolgára” cím és a „PRO URBE – CSONGRÁD” kitüntetések odaítélését és átadását megelőző eljárás lefolytatására eseti bizottságot alakít az alábbiak szerint:

29

**vezetője:** Bedő Tamás polgármester

**tagjai:** Gyovai Gáspár alpolgármester

Murányi László képviselő

A Képviselő-testület kéri a polgármestert, hogy a kitüntetések adományozására vonatkozó – rangsorolt és indokolással ellátott – javaslatokat a 2021. szeptember 30-i testületi ülésre terjessze be.

**Határidő:** szöveg szerint

**Felelős**: Bedő Tamás polgármester.

Erről jegyzőkönyvi kivonaton értesítést kap:

1./ a képviselő-testület tagjai,

2./ Bedő Tamás polgármester

- - -

**18. Csongrád város vízi közműveinek 2022-2036. Gördülő Fejlesztési Terve jóváhagyása**

Bedő Tamás polgármester: Ez egy kötelező anyaga a Víziközmű törvénynek, de valójában ebből nem sok minden szokott ez alapján megvalósulni.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke közli, hogy a bizottság egyhangúlag elfogadásra javasolja a fejlesztési tervet.

Bedő Tamás szavazásra bocsátja a beterjesztett határozati javaslatot.

A képviselő-testület egyhangúlag, 7 igen szavazattal a következő határozatot hozza:

**96/2021.(VIII. 26.) önkormányzati**

Fjl/20-2/2021.

**H a t á r o z a t**

Csongrád Város Önkormányzatának Képviselő-testülete megtárgyalta a *Csongrád város vízi közműveinek 2022-2036. Gördülő Fejlesztési Terve jóváhagyása* címűelőterjesztést, és az alábbi döntést hozza:

1. A Képviselő-testület a *Csongrád város vízi közműveinek 2022-2036. évi Gördülő Fejlesztési Tervét* az előterjesztés 1. számú melléklete szerint jóváhagyja és felhívja a Polgármestert, hogy a Fejlesztési Tervet küldje meg az Alföldvíz Zrt-nek.

Határidő: azonnal

Felelős: Bedő Tamás polgármester

30

1. A Képviselő-testület elfogadja a Csongrád város vízi közműveinek felújításáról, pótlásáról adott 2020. évi tájékoztatót és kéri a polgármestert, hogy az adott évi gördülő fejlesztési tervek jóváhagyásával egy időben a továbbiakban is számoljon be az előző évben megvalósult feladatokról.

Határidő: szöveg szerint

Felelős: polgármester

Erről jegyzőkönyvi kivonaton értesítést kap:

1. A Képviselő-testület tagjai
2. Fejlesztési és Üzemeltetési Iroda
3. Alföldvíz Regionális Víziközmű-szolgáltató Zrt.

* - -

**19. Tájékoztatás a lejárt határidejű határozatok végrehajtásáról.**

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke: a bizottság egyhangúlag, 6 igen szavazattal támogatta az előterjesztést.

Bedő Tamás szavazásra bocsátja a beterjesztett határozati javaslatot.

A képviselő-testület egyhangúlag, 7 igen szavazattal a következő határozatot hozza:

**97/2021.(VIII. 26.) önkormányzati**

Önk/102-1/2021.

**H a t á r o z a t**

Csongrád Városi Önkormányzat Képviselő-testülete megtárgyalta és elfogadja a ***2021. június 23-ai*** *(rendes) és* ***2021. augusztus 4-ei*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

31

**20. Mars Magyarország Kft. és Csongrád Város Önkormányzat közötti telekhatárrendezés a csongrádi 0517/1 hrsz-ú ingatlan tekintetében**

Bedő Tamás polgármester: Egy kerítés áthelyezés nyomvonalán nem nagy területet érint a telekhatárrendezés.

Dr. Juhász László: A helyszínen szakértő bevonásával meg lett vizsgálva, hogy a visszamaradt út, ami a kerítésen túl lesz, teljesen szabványos, két irányú forgalomnak megfelel, minden mezőgazdasági gép elfér rajta. Azzal, hogy átadják az 1213 m2-t, nem sérül a helyi közlekedés. A cégnek viszont kialakul egy belső útja, ahol a forgalom kerítésen belül le tud bonyolódni.

Bedő Tamás szavazásra bocsátja a beterjesztett határozati javaslatot.

A képviselő-testület egyhangúlag, 7 igen szavazattal a következő határozatot hozza:

**98/2021.(VIII. 26.) önkormányzati**

Önk/110-1/2021.

**H a t á r o z a t**

Csongrád Városi Önkormányzat Képviselő-testülete megtárgyalta a „Mars Magyarország Kft. és Csongrád Város Önkormányzat közötti telekhatárrendezés a csongrádi 0517/1 hrsz-ú ingatlan tekintetében” tárgyú előterjesztést és az alábbi döntést hozza:

1. Csongrád Városi Önkormányzat hozzájárulást adja, hogy az önkormányzati tulajdonú 0517/1 hrsz-ú ingatlan megosztása révén, 1213 m2 területrész telekhatárrendezés jogcímén a Mars Magyarország Kisállateledelt Gyártó Kft tulajdonába kerüljön belső út kialakítása céljára.
2. A Képviselő-testület felhatalmazza a polgármestert a szükséges intézkedések megtételére.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési iroda
3. érintettek

32

**Képviselői interpellációk:**

**Murányi László:**

* Körülbelül 1,5 évvel ezelőtt indítványozta, hogy az általános iskolákban egy osztályfőnöki óra keretén belül foglalkozzanak Csongrád város történelmével, ötödik osztálytól felfelé. A gyerekek ismerjék meg a várost. Ezt illik tudni. Megkérdezi, hogy meg lettek-e tartva ezek az órák.
* Igaz-e, hogy Csongrádon hirdetik a szentesi színház bérleteket? Békéscsabai színházzal kötött Szentes éves szerződést. Nem akarja elhinni, hogy Szentesnek hirdetik a bérleteket. Megkéri Cseri Gábor alpolgármester urat, hogy nézzen utána, hogy ez hogyan történhetett meg.
* Június 29-én egy telekvásárlással kapcsolatban levél érkezett Polgármester úrnak. A Kis-Tisza egyik lejárójának, egy önkormányzati tulajdonú kis részét kívánja megvásárolni egy lakos. A mai napig nem kapott rá választ az illető, már két hónapja várja a visszajelzést.
* Leveleket írt alpolgármester uraknak. Meg is beszélték a levelek tartalmát, de semmi nem történt. Két-három éve nem készült el a patika előtti parkoló.
* Kamerák. Három évvel ezelőtt ígérte meg Polgármester úr az alsóvárosi kamerákat. Két és fél év után felszerelték a kamerákat hétfő este, reggelre el volt vágva a vezeték. Rendőrség lefolytatta a helyszínelést, meg is lett a tettes. Ennek már három hónapja. A kamerák nem sérültek, a rendőrséggel beszélt, ők várják, hogy valaki szóljon, hogy működnek a kamerák. Nem tudja, hogy ki ennek a felelőse.
* Hat éve elkészült a csatornahálózat az Alsóvárosban, aminek a fedele mobilis. Az illegális bekötéseket is ellenőrizni kellene. Hat év után ki is kellene takarítani a csatornahálózatot. Jön egy nagy eső és utána folyik mindenfelé. A Városellátó Intézménytől kapott több időpontot a takarításra, de egyik sem teljesült.
* Most hallotta, hogy van három közterület-felügyelő. Nagyon örül neki. „Fut” a város. Az ünnepek alatt a játszótéren a három nagy szemétrakás végig ott volt az ünnepek alatt. Hihetetlen, hogy ezt nem tudják megszüntetni. Van erre megoldás, de ne neki keljen ezt kitalálni.

Bedő Tamás: Kamerák. A kamerák elhelyezését az említett lakossági fórum után két héttel, megrendelte a hivatal. Ugyan ezt megtették a Kemény Zsigmond utcai közvilágítással és azt közölte a szolgáltató, hogy 14 hónapra biztosítja az elektromos áram kiépítését. Az Alsóvárosban pontosan 18 hónapot vártak arra, hogy egyáltalán felállási helyet létesítsenek, amelyen a kamerákat tudják üzemeltetni és utána még meg kellett várni az NMHH engedélyét és az adatvédelmit.

33

Sajnos vannak olyan határidők, amelyekkel nem tudnak mit csinálni, ezek a dolgok nem az önkormányzaton múlnak. Felszerelni egy közvilágítást, két hét, lebonyolítani két év.

Az Ipari Parkban egy új trafóra 24 hónapos teljesítési határidőt kapott az önkormányzat, ez még nem a telepítés, hanem az ügyintézési határidő.

Nem azért nincsnek kamerák, mert nem akarják azokat, a város eddig elköltött rá 2,2 millió Ft-ot.

**Laczkó Zsolt:**

* Bethlen Gábor utca és a Csengeri utca sarka. Kialakult egy kriminális állapot. A volt kocsma helyén már gaztenger van. Ezt meg kellene szüntetni. Mellette még egy autóbontó szokott dolgozni. Amikor szól a közterület-felügyeletnek, akkor elviszik a bontott autókat. Jó lenne ezt is sűrűbben ellenőrizni.

Ez a két utca kereszteződése egy kaotikus sarok. Itt mindig folyik az ivóvíz. Az Alföldvíz mindig mondja, hogy milyen jó és milyen olcsó vize van a városnak, de így rengeteg víz elfolyik, mivel nem lehet elzárni a kutat. Véleménye szerint azon a helyen nincs szükség kútra, két utcával fentebb a Tompa Mihály és a Széchenyi sarkán van egy közkút, amely kb. 200 méterrel arrébb található.

**Máté Attila:**

* Kátyúzási munkálatokat kér a Galamb utcában és a Kis utcában. Tudja, hogy a Kis utcát nem olyan régen kátyúzták, ott a későbbiekben el kellene gondolkodni egy teljes utca felújításban, mivel a szemetes autó nagyon szétnyomta az utat. Véleménye szerint nincs elég erős alapja, hogy elbírja ezt a nagy tömegű járművet. A későbbiekben mindenféleképpen szeretné a költségvetésbe beterveztetni az utca teljes felújítását.
* A játszóterek ellenőrzését ki szokta elvégezni és milyen rendszerességgel? Gyakorló apukaként látja a hibákat a játszótereken. Vannak olyan eszközök, amelyek sérültek és balesetveszélyesek. Kéri, hogy minél hamarabb nézzék át ezeket a játszótereket. Kéri továbbá, hogy szervezzék meg a játszóterek fertőtlenítését. Ezt nem csak a negyedik hullám miatt kellene, hanem rendszeresen.
* Murányi László képviselő társa is említette a szemetesek ügyét. Máskor is probléma volt ebből, amikor a főtéren nagyobb rendezvény volt. Azok a kukák nem ekkora szemétmennyiségre vannak kitalálva. Ezeknek az ürítés megszervezését meg kellene oldani, akár éjszaka, vagy naponta többször is. Akihez ez az ügy tartozik kéri, hogy ezt mindenképpen szervezzék meg, hogy legközelebb ezek a szemétkupacokról készült képek ne kerüljenek fel a közösségi oldalakra.
* Sokan megkeresték a Belvárosban lévő nagyobb forgalommal kapcsolatban a nyári időszakban. Itt nem a megnövekedett forgalommal van a baj, hanem a sebességgel.

34

A buszfordulótól egészen a gimnáziumig egyenes az útszakasz, csak egy törés van benne. Főleg az Andrássy utca lakosai keresték meg azzal a kéréssel kapcsolatban, hogy próbáljanak meg valamit tenni a forgalomlassítás érdekében.

Többször történt már egyeztetés a rendőséggel és a közútkezelővel ebben a ciklusban. Nem véletlen az, hogy az egyik panzió előtti részen sebességmérési pont van. Többször voltak közúti ellenőrzések is a Belvárosi részben, de sajnos ez nem volt elegendő a forgalomlassítás érdekében. Úgy tudja, hogy megérkezett a már megrendelt fekvőrendőr. Arra kérte Gyovai Gáspár alpolgármester urat és a Városellátó intézmény vezetőjét, hogy mielőtt ezt a fekvőrendőrt kihelyezik, az adott utca lakosságát tájékoztassák erről. Volt már arra példa régebben, amikor kihelyezett fekvőrendőr volt egy ház mellett és egy idő után már a tulajdonos kérte, hogy helyezzék el máshová. Kéri, hogy olyan helyre helyezzék ki ezt a fekvőrendőrt, ahol senkit nem zavar. Ez sok mindenkinek nem fog tetszeni, főleg a gyorshajtóknak.

* A közútkezelővel egyeztetett az Andrássy utca forgalom lassításáról. Még meg kell vizsgálni a ténylegesen az Andrássy utcára vonatkozó jogszabályokat. Már bebizonyosodott, hogy a tábla nem old meg semmit. A napokban meg fogja keresni a lakosságot és erről tájékoztatni fogja őket.
* Kezébe került a Körös-torokkal kapcsolatos kiadvány. Ez egy idegenforgalmi, tájékoztató „cetli”. Ezen sehol nincs egy napozó ember, bármi ami a Körös-torokra vonatkozik. Egyedül az látszik, hogy a Tiszába beletorkollik a Körös. A másik képen, egy télen fényképezett Körös-torok található. Nem tartja ezt jónak. Nem biztos, hogy így kellene kiajánlani a Körös-torkot. Volt olyan kiadvány, ahol a pezsgő nyári Körös-torok szerepelt a képeken. Nem tudja, hogy erre a kiadványra ki adott engedélyt. Látta e egyáltalán a városvezetés? Nem tudja, hogy ez forgalomban van-e már, de erre figyelni kell, ennek van egy felelőse, a város turisztikai dolgait tönkre tudják így tenni.

Bedő Tamás: A kiadványokkal kapcsolatban elmondja, hogy a vastagabb kiadvány az önkormányzati költségvetésből készült, a másik pályázatiból, annak meg voltak a formai követelményei. Ez már egy kifutó prospektus. Igazából nem ezzel csinálnak reklámot a városnak, hanem a közösségi oldalon a hozzászólásokkal. Miközben nem kevés pénzt költenek arra, hogy egy lassan 80 ezres nézettségnél járó, népszerű videoblogger itt legyen Csongrádon. Egy telefonhívással is rendbe lehetne tenni ennek a kukának az ügyét. Ez rontja a város hírét. Még Máté Képviselőn kívül más véleményt nem kapott a prospektusokkal kapcsolatban, pedig már lassan két éves a nyomtatvány.

35

**Nagypál Sándor:**

* Laczkó Zsolt interpellációi az ő körzetéből való. Igaza van abban, hogy szeméttelep van a Csengeri utca sarkán, egy szélvédőt is látott bedobva a kerítésen. Viszont ez a terület nem a város tulajdona. A város már meg akarta vásárolni ezt a területet, de nem történt semmi sem. Az autóbontással kapcsolatban elmondja, hogy már nagyon sok autót elvittek Szegedre, sokat összegyűjtöttek. Borzalmas állapotok vannak azon az ingatlananon.
* A közkifolyóval kapcsolatban elmondja, hogy az azért van ott, mivel bizonyos lakásokban nincs víz, még az önkormányzati tulajdonúakban sincs. Pl. a Csengeri u. 27. szám alatti 5 lakásban sem. Polgármester úr egyszer azt mondta neki, hogy most írta alá a megrendelést. Még nem látta a munkálatok elkezdését sem. A Tompa Mihály utcában kint volt a kivitelező, egy ajtót betettek már ez is haladás, mivel a lakók már elég sok mindent szétbontottak belül. Nem az ő dolga volna ezeket ellenőrizni.
* A piacon kérdezték meg tőle, hogy mi lesz a Faragó kripta sorsa. Akik ezt kérdezték tőle, azt mondta nekik, hogy benne van a pályázatban. A felújításnak már a múlt évben meg kellett volna valósulnia. Azóta sem történt semmi, nincs változás. Kéri, hogy a válaszadó egyszer legyen felelősségre vonva. Nagyon sok interpellációra kapnak a képviselők választ, de utána ezek el vannak felejtve.
* Kátyúzások mikor leszenek a közutakon? Megkéri Polgármester urat, hogy menjen végig a Kisréti dűlőúton a polgárőrség háza mellett. Ne csak addig, hanem végig a dűlőúton. Meg lehet nézni, hogy ott milyen állapotok vannak. A Városellátó Intézmény csinált ott valamit.
* A járdákról azt mondta Polgármester úr, hogy elege van belőle. Neki is elege van. Tett olyan ígéretet az egyik lakónak Polgármester úr, hogy a Bethlen Gábor utca és a Munkácsy utca sarkán meg fogja csináltatni a járdát. Most járdalapok vannak lerakva és borzalmas az állapota.
* Nincs Csongrádon nyilvános wc, ezért a bokrokat használják az emberek. Példának elmondta a múlt ülésen is, a Jegenye utca sarkát, vagy a Síp utcát. A lakosság ezen fel van háborodva.
* A Jókai utca végén lévő területet nem tették rendbe. Az ott lakók kitették oda a zöldhulladékot, mivel nem tudták hova tenni.
* Az Ipari Parkban lévő eladott területen derékig érő gaz van. A földet kitermelték, eladták és helyére hulladékkal feltöltötték, de gazdája nincs.

36

Gyovai Gáspár: Nagyon sok olyan interpelláció van, ami jogos, utakkal, járdákkal kapcsolatban. Viszont az önkormányzatnak nem áll annyi anyagi forrás a birtokában, hogy ezeket mind meg tudja csinálni. A költségvetésbe nem is tudtak volna annyi összeget beleírni, hogy minden egyes problémát megoldjanak. Folyamatosan próbálnak plusz forrást keresni ezekre a feladatokra, azért, hogy minél több igényt ki tudjanak elégíteni.

Közérdekű bejelentések:

Egyeztettek a Kormányhivatallal, hogy jó lenne, ha Bokroson is elérhető lenne a hivatal. Most van arra lehetőség, hogy a Kormányablak busz ki tud menni. Szeptember 2-án 13:30 - 15 óráig Bokroson fog tartózkodni a busz.

Amennyiben a lakosság részéről lesz egy fogadóigény, akkor a későbbiekben havi rendszerességgel megjelenne a Bokroson a busz. Elsősorban a lejárt okmányok cseréjét tudják elintézni a lakosok. Elmondja, hogy csak és kizáróan bankkártyás fizetés lehetséges a Kormánybuszon.

A várost olyan megtiszteltetés érte, hogy az önkormányzat előtti téren kerül megrendezésre az országos tanévnyitó ünnepség. A lakosság türelmét kéri abban, hogy vasárnap délelőtt illetve hétfő délelőtt a József Attila utától a Gimnáziumig lezárásra fog kerülni a forgalom. Három órás időkorlátozásról van szó, viszont igyekeznek minél hamarabb végezni a pakolással és a területet visszaadni a forgalomnak.

Ópusztaszeren augusztus 20-án tartott ünnepség keretében két csongrádi személy kapott megyei kitüntetést. Csongrád-Csanád Megye Sportjáért és Ifjúságáért Díjat Gergely Ildikó, a Csongrádi Senior Úszó és Szabadidősport Egyesület vezetője kapta meg.

Csongrád-Csanád Megye Kultúrájáért Díjas lett Ferenczi Katalin, a Csongrádi Színjátszó Egyesület vezetője. Ez a díj egy hosszú munkának elismerése, ami nem csak a város határain belül ismert, hanem azon túl is.

Bedő Tamás: Óriási megtiszteltetés ez a városnak, hogy az országos szakképzési tanévnyitó ünnepségnek adhat helyet. Előzetes információk alapján a tanévnyitót Palkovics László miniszter úr, Parragh László az országos kereskedelmi és iparkamara elnöke valamint Farkas Sándor miniszterhelyettes úr fogja tartani. Elképzelhető, hogy a rendezvényen a magyar honvédség főparancsnoka Ruszin – Szendi Romulusz is részt fog venni.

További hozzászólás nem hangzott el.

Bedő Tamás polgármester az ülést 11:07-kor bezárja.

K.m.f.

Bedő Tamás Dr. Juhász László

polgármester jegyző